Здравейте! Интересува ме информация относно сборните групи, т.е. законово как стоят нещата? Имат ли право градините да сформират групи от порядъка на 40 деца? Като капацитетът на помещенията им е 25? Къде е законовата наредба, че могат със собствена инициатива да сформират групи още от 1ви юни, дори повечето дечица да си идват редовно?  

Аз ли не разбирам или тук има нещо нередно?




Сборни групи в детската ни градина – 40 деца в група? Законово как стоят нещата?
================================================================================

 

Здравейте,


съгласно чл. 60 от Закона за предучилищното и училищното образование броят на групите и броят на децата в група в държавните и общинските детски градини се определят от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.  

Броят на групите и броят на децата в група в частните детски градини се определят в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.


Поздрави,  

адв. Николина Митова  

0898 303092


